
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/8
URBROJ: 2170-34-01-26-1

Bribir, 3. studenoga 2026. 

Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15, 69/22), objavljuje

SAVJETOVANJE SA ZAINTERESIRANOM JAVNOŠĆU

	PREDMET: Opći program mjera poticanja razvoja poduzetništva na području Općine Vinodolske općine

· Nacrt prijedloga za savjetovanje s javnošću 

Pravni temelj
Pravni temelj za donošenje Općeg programa mjera poticanja razvoja poduzetništva na području Općine Vinodolske općine sadržan je u odredbama članka 11. stavka 2. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) i članka 48. Statuta Općine Vinodolske općine („Službene novine Primorsko-goranske županije“ broj 40/09, 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst i 8/21).

	Obrazloženje			
Općinsko vijeće Općine Vinodolske općine na 13. sjednici održanoj dana 22. prosinca 2022. godine donijelo je Opći program mjera poticanja razvoja poduzetništva na području Općine Vinodolske općine („Službene novine Primorsko-goranske županije“ broj 47/22). Uslijed promjena tržišnih okolnosti, makroekonomskih kretanja, rasta troškova poslovanja te uočenih potreba lokalnih poduzetnika na terenu, pristupilo se izradi novog Prijedloga programa.
Donošenju novog Općeg programa mjera pristupa se s ciljem modernizacije i unaprjeđenja postojećih oblika potpora te značajnog povećanja intenziteta sufinanciranja i maksimalnih iznosa bespovratnih sredstava po pojedinačnim mjerama. Novim programom potpora želi se stvoriti još povoljnije poduzetničko okruženje, potaknuti razvoj deficitarnih i tradicijskih djelatnosti, pružiti snažnija potpora mladim poduzetnicima, početnicima i ženskom poduzetništvu te ojačati kapaciteti lokalnih poduzetnika za povlačenje sredstava iz EU fondova.
	
	Potrebna financijska sredstva
	Financijska sredstva za realizaciju mjera iz ovog Programa utvrđuju se na godišnjoj razini, u sklopu redovnog postupka donošenja Proračuna Općine Vinodolske općine za svaku iduću proračunsku godinu.

Temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost s predloženim Nacrtom prijedloga Općeg programa mjera poticanja razvoja poduzetništva na području Općine Vinodolske općine i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe Općeg programa mjera poticanja razvoja poduzetništva na području Općine Vinodolske općine.
 Savjetovanje sa zainteresiranom javnošću provest će se u trajanju od 3. studenoga do 3. prosinca 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Općeg programa mjera poticanja razvoja poduzetništva na području Općine Vinodolske općine dostavite na adresu elektroničke pošte ana.tomasek@vinodol.hr. 

Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Općeg programa mjera poticanja razvoja poduzetništva na području Općine Vinodolske općine raspravljati će Općinsko vijeće Općine Vinodolske općine kao nadležno predstavničko tijelo. 

						                    PROČELNIK
                Miljenko Šimić, v.r.		


	
U privitku:

- Nacrt prijedloga Općeg programa mjera poticanja razvoja poduzetništva na području Općine Vinodolske općine
- Obrazac sudjelovanja u javnom savjetovanju

